
VENDIM
Nr. 219, datë 17.4.2019

PËR DISA NDRYSHIME DHE SHTESA NË VENDIMIN NR. 827, DATË 11.12.2003, TË KËSHILLIT TË MINISTRAVE, “PËR MËNYRËN E KODIMIT DHE STRUKTURËN E NUMRIT TË IDENTITETIT  TË SHTETASVE”

[bookmark: _GoBack]Në mbështetje të nenit 100 të Kushtetutës dhe të nenit 4, të ligjit nr. 8951, datë 10.10.2002, “Për numrin personal të shtetasve”, të ndryshuar, me propozimin e ministrit të Brendshëm, Këshilli i Ministrave

VENDOSI:

Në vendimin nr. 827, datë 11.12.2003, të Këshillit të Ministrave, bëhen këto ndryshime dhe shtesa:
1. Titulli i vendimit ndryshohet, si më poshtë vijon: 
“Për mënyrën e kodimit dhe strukturën e numrit personal të shtetasve shqiptarë, të huaj dhe personave pa shtetësi”.
2. Kudo në vendim, fjalët “... numri i identitetit ...” zëvendësohen me “... numri personal ...” dhe termi “NISH” zëvendësohet me “NUP”. 
3. Në pikën 1, pas fjalës “... shtetasve ...” shtohen fjalët “... shqiptarë, të huaj dhe personat pa shtetësi ...”. 
4. Pikat 2 dhe 3 shfuqizohen. 
5. Në shkronjën “B”, të aneksit 1, pas tabelës 2 shtohen shkronja “B/1” dhe tabela 2.1, si më poshtë vijon:
“B/1. Për shtetasit e huaj, rezidentë në Shqipëri, si dhe për personat pa shtetësi, të gjinisë mashkullore, muajve (nga 1–12) i shtohet numri 30, ndërsa për personat e gjinisë femërore, muajit i shtohet numri 80, sipas tabelës më poshtë: 

Tabela 2.1
	Muaji
	Gjinia mashkullore (shtetas të huaj)
	Gjinia femërore (shtetas të huaj)

	1
	31
	81

	2
	32
	82

	3
	33
	83

	4
	34
	84

	5
	35
	85

	6
	36
	86

	7
	37
	87

	8
	38
	88

	9
	39
	89

	10
	40
	90

	11
	41
	91

	12
	42
	92



6. Pika 2, e shkronjës “E”, të aneksit, ndryshohet, si më poshtë vijon:
 “2. Numrat e elementeve 2 deri në 9 shumëzohen, respektivisht, me numrat 1 deri në 8. Kështu, numri aktual në elementin 2 shumëzohet me 1, numri aktual në elementin 3 shumëzohet me 2, .... numri aktual në elementin 9 shumëzohet me 8.”. 
7. Për letërnjoftimet elektronike, të lëshuara para vitit 2010, metoda e llogaritjes së karakterit të fundit, për efekt kontrolli të numrit personal, bëhet sipas pikës 2, të shkronjës “E”, të aneksit të vendimit, ndërsa, për letërnjoftimet e lëshuara pas vitit 2010, bëhet sipas pikës 6, të këtij vendimi. 

8. Ngarkohet Ministria e Brendshme për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

